22013A0115(01)



SPORAZUM

između Europske unije i Republike Moldove o zaštiti oznaka zemljopisnog podrijetla poljoprivrednih i prehrambenih proizvoda

VLADA REPUBLIKE MOLDOVE

s jedne strane

i

EUROPSKA UNIJA,

s druge strane,

dalje u tekstu „ugovorne stranke”,

IMAJUĆI NA UMU ciljeve Sporazuma o partnerstvu i suradnji i odgovarajućeg Akcijskog plana kako bi se osigurala razina zaštite prava intelektualnog vlasništva sličnih onima u EU, uključujući učinkovita sredstva provedbe,

IMAJUĆI NA UMU ciljeve Sporazuma o pridruživanju, posebno u skladu s odredbama o mogućem budućem dubokom i sveobuhvatnom području slobodne trgovine, kako bi se osigurala razina zaštite prava intelektualnog vlasništva sličnih onima u EU, uključujući učinkovita sredstva provedbe,

UZIMAJUĆI U OBZIR da su ugovorne stranke suglasne promicati među sobom skladan razvoj oznaka zemljopisnog podrijetla kako su definirane u članku 22. stavku 1. Sporazuma o trgovinskim aspektima prava intelektualnog vlasništva (TRIPs) i poticati trgovinu poljoprivrednim i prehrambenim proizvodima podrijetlom s područja ugovornih stranaka,

ODLUČILI SU SKLOPITI OVAJ SPORAZUM:

Članak 1.

Područje primjene

1. Ovaj se Sporazum primjenjuje na priznavanje i zaštitu oznaka zemljopisnog podrijetla koje su podrijetlom s područja ugovornih stranaka.

2. Kako bi jedna ugovorna stranka zaštitila oznaku zemljopisnog podrijetla druge ugovorne stranke, ta oznaka obuhvaća proizvode iz područja primjene zakonodavstva te ugovorne stranke iz članka 2.

3. „Oznaka zemljopisnog podrijetla” znači oznaka kako je definirana u članku 22. stavku 1. Sporazuma o TRIPs-u, što također uključuje „oznaku izvornosti”;

Članak 2.

Uvriježene oznake zemljopisnog podrijetla

1. Razmotrivši zakonodavstvo Republike Moldove o zaštiti oznaka zemljopisnog podrijetla, navedeno u dijelu A Priloga I., Europska unija zaključuje da zakonodavstvo udovoljava elementima utvrđenim u dijelu C Priloga I.

2. Razmotrivši zakonodavstvo Europske unije o zaštiti oznaka zemljopisnog podrijetla, navedeno u dijelu B Priloga I., Vlada Republike Moldove zaključuje da zakonodavstvo udovoljava elementima utvrđenima u dijelu C Priloga I.

3. Dovršivši postupak prigovora u skladu s kriterijima određenima u Prilogu II. te razmotrivši oznake zemljopisnog podrijetla Europske unije navedene u Prilogu III. i vina, aromatizirana vina i jaka alkoholna pića koja odgovaraju oznakama zemljopisnog podrijetla Europske unije navedenim u Prilogu IV. koje je Europska unija registrirala u skladu sa zakonodavstvom iz stavka 2. ovog članka, Vlada Republike Moldove štiti te oznake zemljopisnog podrijetla sukladno razini zaštite utvrđene u ovom Sporazumu.

4. Dovršivši postupak prigovora u skladu s kriterijima određenima u Prilogu II. te razmotrivši poljoprivredne i prehrambene proizvode koji odgovaraju oznakama zemljopisnog podrijetla Moldove navedenim u Prilogu III. i vina, aromatizirana vina i jaka alkoholna pića koja odgovaraju oznakama zemljopisnog podrijetla Republike Moldove navedenim u Prilogu IV. koje je Republika Moldova registrirala u skladu sa zakonodavstvom iz stavka 1. ovog članka, Europska unija štiti te oznake zemljopisnog podrijetla sukladno razini zaštite utvrđene u ovom Sporazumu.

Članak 3.

Dodavanje novih oznaka zemljopisnog podrijetla

1. Ugovorne stranke slažu se s mogućnošću dodavanja u priloge III. i IV. novih oznaka zemljopisnog podrijetla koje treba zaštititi, u skladu s postupkom određenim u članku 11. stavku 3. nakon dovršetka postupka prigovora i nakon razmatranja oznaka zemljopisnog podrijetla kako je navedeno u članku 2. stavku 3. i članku 2. stavku 4. a na zadovoljstvo obiju ugovornih stranaka.

2. Od ugovorne stranke ne zahtijeva se da zaštiti naziv kao oznaku zemljopisnog podrijetla ako je u suprotnosti s nazivom biljne sorte, uključujući sorte grožđa, ili životinjske pasmine i ako bi u konačnici mogao potrošača dovesti u zabludu u pogledu pravog podrijetla proizvoda.

Članak 4.

Opseg zaštite oznaka zemljopisnog podrijetla

1. Oznake zemljopisnog podrijetla navedene u prilozima III. i IV., kao i one koje se dodaju u skladu s člankom 3. stavkom 1., zaštićuju se od:

2. Ako su oznake zemljopisnog podrijetla u cijelost ili djelomično homonimne, zaštita se odobrava za svaku oznaku, pod uvjetom da se koristi u dobroj vjeri i uzimajući u obzir lokalnu i tradicionalnu uporabu te stvarni rizik stvaranja zablude. Ne dovodeći u pitanje članak 23. Sporazuma o trgovinskim aspektima prava intelektualnog vlasništva (TRIPs), ugovorne stranke uzajamno odlučuju o praktičnim uvjetima korištenja na temelju kojih se homonimne oznake zemljopisnog podrijetla razlikuju jedna od druge, uzimajući u obzir potrebu da se osigura jednako postupanje prema odnosnim proizvođačima i da se potrošače ne dovodi u zabludu. Homonimni naziv koji pogrešno upućuje potrošača da proizvodi dolaze iz nekog drugog područja neće se registrirati, čak i ako je takav naziv točan u odnosu na stvarno područje, regiju ili mjesto podrijetla dotičnog proizvoda;

3. Kad ugovorna stranka, u kontekstu pregovora s trećom zemljom, predloži zaštititi oznaku zemljopisnog podrijetla te treće zemlje, a naziv je homoniman s oznakom zemljopisnog podrijetla druge ugovorne stranke, potonju se konzultira i omogućuje joj se iznošenje primjedaba prije nego što se naziv zaštiti.

4. Ništa u ovom Sporazumu ne obvezuje ugovornu stranku da zaštiti oznaku zemljopisnog podrijetla druge ugovorne stranke koja nije zaštićena ili prestane biti zaštićena u svojoj zemlji podrijetla. Ugovorne stranke obavješćuju jedna drugu ako oznaka zemljopisnog podrijetla prestaje biti zaštićena u zemlji podrijetla.

5. Odredbe ovog Sporazuma ni na koji način ne dovode u pitanje pravo bilo koje osobe da u trgovini koristi svoje ime ili ime svojeg prethodnika u poslovanju, osim ako se ime koristi na spomenuti način s ciljem dovođenja potrošača u zabludu.

Članak 5.

Pravo korištenja oznaka zemljopisnog podrijetla

1. Naziv zaštićen na temelju ovog Sporazuma može koristiti bilo koji gospodarski subjekt koji stavlja na tržište, proizvodi, prerađuje ili priprema poljoprivredne i prehrambene proizvode, vina, aromatizirana vina ili jaka alkoholna pića koja su u skladu s odgovarajućom specifikacijom.

2. Jednom kad se oznaka zemljopisnog podrijetla zaštiti u skladu s ovim Sporazumom, korištenje takvog zaštićenog naziva ne podliježe bilo kakvoj registraciji korisnika ili daljnjim davanjima.

Članak 6.

Provođenje zaštite

Ugovorne stranke provode zaštitu predviđenu u člancima 2. do 7. odgovarajućim administrativnim radnjama ili pravnim postupcima, prema potrebi, uključujući postupke na carinskoj granici (izvoz i uvoz), kako bi se spriječilo i zaustavilo nezakonito korištenje zaštićenih oznaka zemljopisnog podrijetla. Stranke također provode takvu zaštitu na zahtjev zainteresirane stranke.

Članak 7.

Posebne odredbe

Ne dovodeći u pitanje prijašnje obveze Republike Moldove za dodjelom zaštite oznaka zemljopisnog podrijetla EU-a, a koje proistječu iz međunarodnih sporazuma o zaštiti oznaka zemljopisnog podrijetla i provedbe tih obaveza, uključujući obveze navedene u Lisabonskom sporazumu za zaštitu oznaka podrijetla i njihovu međunarodnu registraciju, i u skladu s člankom 6. ovog Sporazuma, Republika Moldova koristi pogodnost petogodišnjeg prijelaznog razdoblja od dana stupanja na snagu ovog Sporazuma kako bi provela sve dodatne aktivnosti potrebne za prekid bilo kakvog nezakonitog korištenja zaštićenih oznaka zemljopisnog podrijetla, a posebno mjere na carinskoj granici.

Članak 8.

Odnos prema žigovima

1. Ugovorne stranke odbijaju registrirati ili poništavaju ex officio ili, na zahtjev zainteresirane stranke, u skladu sa zakonodavstvom svake stranke, žig koji odgovara bilo kojoj situaciji iz članka 4. stavka 1. u vezi sa zaštićenom oznakom zemljopisnog podrijetla za istovjetne proizvode, pod uvjetom da je zahtjev za registracijom žiga podnesen nakon dana podnošenja zahtjeva za zaštitom oznake zemljopisnog podrijetla na dotičnom području.

2. Za oznake zemljopisnog podrijetla iz članka 2., datum primjene zaštite je dan stupanja na snagu ovog Sporazuma.

3. Za oznake zemljopisnog podrijetla iz članka 3., datum zahtjeva za zaštitu je datum prijenosa zahtjeva za zaštitu oznake zemljopisnog podrijetla drugoj ugovornoj stranci.

4. Za oznake zemljopisnog podrijetla iz članka 3., ugovorne stranke nisu obvezne zaštititi oznaku zemljopisnog podrijetla ako bi, s obzirom na ugledan ili opće poznati žig, zaštita mogla dovesti potrošače u zabludu u pogledu pravog identiteta proizvoda.

5. Ne dovodeći u pitanje stavak 4., ugovorne stranke štite oznake zemljopisnog podrijetla i u slučajevima kad postoji prethodni žig. Prethodni žig znači žig čije korištenje odgovara jednoj od situacija iz članka 4. stavka 1., u vezi kojega je podnesen zahtjev ili koji je registriran ili koji je uvriježen uporabom, ako je takva mogućnost predviđena dotičnim zakonodavstvom, na području jedne od ugovornih stranaka prije datuma na koji je druga ugovorna stranka po ovom Sporazumu podnijela zahtjev za zaštitu oznake zemljopisnog podrijetla. Takav se žig može nastaviti koristiti i obnavljati bez obzira na zaštitu oznake zemljopisnog podrijetla, pod uvjetom da u zakonodavstvo o žigovima ugovornih stranaka ne postoje razlozi za poništavanje ili ukidanje.

Članak 9.

Opća pravila

1. Ovaj Sporazum primjenjuje se ne dovodeći u pitanje prava i obveze ugovornih stranaka iz Sporazuma iz Marakeša o osnivanju Svjetske trgovinske organizacije koji je potpisan 15. travnja 1994.;

2. Ne dovodeći u pitanje članak 7., uvoz, izvoz i stavljanje na tržište bilo kojeg proizvoda iz članaka 2. i 3. provodi se u skladu sa zakonima i propisima koji se primjenjuju na državnom području ugovorne stranke uvoznice.

3. Svim problemima nastalim zbog tehničkih specifikacija registriranih naziva bavi se Zajednički odbor osnovan na temelju članka 11.

4. Oznake zemljopisnog podrijetla zaštićene u okviru ovog Sporazuma može otkazati samo ugovorna stranka iz koje proizvod potječe.

5. Specifikacija proizvoda iz ovog Sporazuma specifikacija je koju je odobrilo, uključujući i također odobrene izmjene, tijelo ugovorne stranke s čijeg područja proizvod potječe.

Članak 10.

Suradnja i transparentnost

1. Ugovorne stranke, bilo izravno ili preko Zajedničkog odbora koji je osnovan na temelju članka 11., održavaju kontakt o svim pitanjima koja se odnose na provedbu i funkcioniranje ovog Sporazuma. Posebno, ugovorna stranka može od druge ugovorne stranke zahtjevati informaciju koja se odnosi na specifikacije proizvoda i njihove izmjene, kao i kontaktne točke za odredbe o kontroli.

2. Svaka ugovorna stranka može učiniti javno dostupnim specifikacije proizvoda ili odgovarajuće sažetke te kontaktne točke za odredbe o kontroli koje odgovaraju oznakama zemljopisnog podrijetla druge ugovorne stranke zaštićenim na temelju ovog Sporazuma.

Članak 11.

Zajednički odbor

1. Obje ugovorne stranke suglasne su osnovati Zajednički odbor koji se sastoji od predstavnika ugovornih stranaka s ciljem praćenja razvoja ovog Sporazuma i intenziviranja njihove suradnje i dijaloga o oznakama zemljopisnog podrijetla.

2. Zajednički odbor odluke donosi konsenzusom. Odbor utvrđuje svoj poslovnik. Sastaje se barem jednom godišnje na zahtjev bilo koje ugovorne stranke, naizmjence u Europskoj uniji i Republici Moldovi, u vrijeme, na mjestu i na način (koji može uključivati videokonferenciju) koji su ugovorne stranke uzajamno dogovorile, ali ne kasnije od 90 dana od zahtjeva.

3. Zajednički odbor također nadzire pravilno funkcioniranje ovog Sporazuma i može uzeti u razmatranje svako pitanje koje se odnosi na njegovu provedbu i rad. On je posebno odgovoran za:

Članak 12.

Teritorijalno područje primjene

Ovaj se Sporazum primjenjuje, s jedne strane, na područja na kojima se primjenjuje Ugovor o Europskoj uniji i uz uvjete utvrđene u tom Ugovoru, a s druge strane na državno područje Republike Moldove.

Članak 13.

Vjerodostojni jezici

1. Ovaj je Sporazum sastavljen u po dva primjerka na službenim jezicima obje ugovorne stranke.

2. U slučaju odstupanja u tumačenju, prevladava engleski tekst.

Članak 14.

Završne odredbe

1. Ovaj Sporazum stupa na snagu prvog dana drugog mjeseca od dana na koji su ugovorne stranke obavijestile jedna drugu u pisanom obliku o uzajamnom ispunjenju njihovih zahtjeva za stupanje na snagu ovog Sporazuma.

2. Svaka ugovorna stranka može raskinuti ovaj Sporazum tako da o tome godinu dana prije u pisanom obliku obavijesti drugu ugovornu stranku.

Съставено в Брюксел на двадесет и шести юни две хиляди и дванадесета година.

Hecho en Bruselas, el veintiseis de junio de dos mil doce.

V Bruselu dne dvacátého šestého června dva tisíce dvanáct.

Udfærdiget i Bruxelles den seksogtyvende juni to tusind og tolv.

Geschehen zu Brüssel am sechsundzwanzigsten Juni zweitausendzwölf.

Kahe tuhande kaheteistkümnenda aasta juunikuu kahekümne kuuendal päeval Brüsselis.

Έγινε στις Βρυξέλλες, στις είκοσι έξι Ιουνίου δύο χιλιάδες δώδεκα.

Done at Brussels on the twenty-sixth day of June in the year two thousand and twelve.

Fait à Bruxelles, le vingt-six juin deux mille douze.

Fatto a Bruxelles, addì ventisei giugno duemiladodici.

Briselē, divi tūkstoši divpadsmitā gada divdesmit sestajā jūnijā.

Priimta du tūkstančiai dvyliktų metų birželio dvidešimt šeštą dieną Briuselyje.

Kelt Brüsszelben, a kétezer-tizenkettedik év június havának huszonhatodik napján.

Magħmul fi Brussell, fis-sitta u għoxrin jum ta’ Ġunju tas-sena elfejn u tnax.

Gedaan te Brussel, de zesentwintigste juni tweeduizend twaalf.

Sporządzono w Brukseli dnia dwudziestego szóstego czerwca roku dwa tysiące dwunastego.

Feito em Bruxelas, em vinte e seis de junho de dois mil e doze.

Întocmit la Bruxelles la douăzeci și șase iunie două mii doisprezece.

V Bruseli dvadsiateho šiesteho júna dvetisícdvanásť.

V Bruslju, dne šestindvajsetega junija leta dva tisoč dvanajst.

Tehty Brysselissä kahdentenakymmenentenäkuudentena päivänä kesäkuuta vuonna kaksituhattakaksitoista.

Som skedde i Bryssel den tjugosjätte juni tjugohundratolv.

Întocmit la Bruxelles la douăzeci și șase iunie două mii doisprezece.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen Pentru Uniunea Europeană